ટોફુએ દ્વિપાંખીયો અભિગમ અપનાવ્યો છેઃ એક, અન્ય કંપનીઓ અને બ્રાન્ડ્સ સાથે કામ કરીને તેમના માટે વસ્ત્રોનું ઉત્પાદન કરવું. અને બે, સાથે સાથે પોતાના વસ્ત્રોની બ્રાન્ડ વિકસાવવી. તેમાંથી જે નફો મળે છે તેનો ઉપયોગ સંસ્થાના વિવિધ કાર્યક્રમો અને કામગીરીઓના સંચાલનમાં થાય છે. સેક્સ ટ્રાફિકિંગમાંથી બહાર નીકળી ટોફુના કાર્યક્રમમાં પ્રવેશ કરનાર દરેક મહિલાને રોજગારી મળે તે સુનિશ્ચિત કરવા સંસ્થા ગાર્મેન્ટ ઉત્પાદકો, એનજીઓ અને સરકારી સંસ્થાઓ સાથે જોડાણ કરે છે.